钦定古今图书集成/明伦汇编/氏族典/第046卷 > 《廖用贤尚友录》 > 麋
## 钦定古今图书集成/明伦汇编/氏族典/第046卷 > 《廖用贤尚友录》 > 麋

按《吴县志》。字伯升，溧子。以祖师旦郊恩补将仕郎。
乾道三年，中铨试，授迪功郎。端平初，监无为军。襄安
镇实濡须要冲，三年，北兵益张。习射训兵，士气一
新。提举罗愚特荐于朝，嘉熙二年，以兵射发策。擢
进士第，差“行在丰储西仓斛面讥察官。”淳祐初，北兵
至通州。上五事，寻改来安县。秩满，充淮西安抚机
宜，转朝散大夫，差知廉州。未行，改安庆府，又改无为
军。开庆初，以赵葵荐，除将作监丞、沿江宣抚使参议
官，差知处州，改安庆府。景定初，疏《法尧舜》十二事，转
朝议大夫，封吴县开国男，卒。